ปั้นเขตศก.พิเศษ
หลังจากที่ พล.อ.ประยุทธ์ จันทร์โอชา ขึ้นมาเป็นนายกรัฐมนตรี นโยบายที่รัฐบาลชุดนี้ให้ความสำคัญ
23 พ.ย. 2557

หลังจากที่ พล.อ.ประยุทธ์ จันทร์โอชา ขึ้นมาเป็นนายกรัฐมนตรี นโยบายที่รัฐบาลชุดนี้ให้ความสำคัญ คือ การตั้งเขตเศรษฐกิจพิเศษโดยกำหนดพื้นที่ไว้ทั้งหมด 12 เขต แต่จะจัดตั้งก่อน 5 เขต ประกอบด้วย อ.แม่สอด จ.ตาก อ.อรัญประเทศ จ.สระแก้ว อ.คลองใหญ่ จ.ตราด อ.สะเดา จ.สงขลา และ จ.มุกดาหาร ใช้งบลงทุนรวม 45 หมื่นล้านบาท
ระยะเริ่มต้นได้อนุมัติงบก้อนแรกในการลงทุนสร้างระบบสาธารณูปโภคขั้นพื้นฐานให้เชื่อมโยงกัน ทั้งรถไฟความเร็วสูงและรถไฟฟ้า รวมทั้งเชิญชวนให้นักลงทุนทั้งในและต่างประเทศเข้ามาลงทุนในพื้นที่ดังกล่าว โดยมีการให้สิทธิประโยชน์ในรูปแบบต่างๆ 
นอกจากนี้ ยังเตรียมเดินหน้าลงนามบันทึกความเข้าใจ (เอ็มโอยู) สร้างรถไฟทางคู่ 3 เส้นทางกับจีนภายในเดือน ธ.ค.นี้ เพื่อเชื่อมต่อโครงข่ายรถไฟจากจีนผ่านลาวเข้าสู่ไทย ขณะเดียวกันก็จะไปหารือเพื่อชวนให้นักลงทุนญี่ปุ่นมาร่วมลงทุนในโครงการทวาย รวมทั้งโครงการรถไฟความเร็วสูงในเส้นทางสายตากมุกดาหารด้วย
สอบประมูลโรงไฟฟ้าแม่เมาะ
คณะกรรมการการไฟฟ้าฝ่ายผลิตแห่งประเทศไทย (บอร์ด กฟผ.) มีมติอนุมัติให้เอกชนมาดำเนินการก่อสร้างโรงไฟฟ้าถ่านหินแม่เมาะทดแทนเครื่องที่ 47 กำลังการผลิตรวม 600 เมกะวัตต์ โดยกลุ่มกิจการร่วมค้า MarubeniAlstom เสนอราคาประมูลมาที่ 3.8 หมื่นล้านบาท และ กฟผ.เจรจาเหลือ 3.5 หมื่นล้านบาท แต่ก็ยังถือว่าเป็นราคาประมูลที่สูงกว่าโรงไฟฟ้าถ่านหินทั่วโลก 7,0001 หมื่นล้านบาท
เรื่องนี้ นายณรงค์ชัย อัครเศรณี รมว.พลังงาน ได้สั่งให้ กฟผ.ในฐานะที่เป็นเจ้าของโครงการส่งข้อมูลทั้งหมดมาให้พิจารณาว่าโครงการดังกล่าวมีการล็อกสเปกเกิดขึ้นจริงหรือไม่ ก่อนส่งให้ ครม.พิจารณาใหม่
เปิดทางรัฐขายข้าว
พล.ต.สรรเสริญ แก้วกำเนิด รองโฆษกประจำสำนักนายกรัฐมนตรี เปิดเผยว่า นายวิษณุ เครืองาม รองนายกรัฐมนตรี ได้รายงานในที่ประชุม ครม.ว่า ได้หารือกับสำนักงานคณะกรรมการกฤษฎีกาและคณะกรรมการป้องกันและปราบปรามการทุจริตแห่งชาติ (ป.ป.ช.) เกี่ยวกับแนวทางระบายสินค้าเกษตรในสต๊อกรัฐบาลทั้งข้าวสารและยางพารา ซึ่ง ป.ป.ช. ระบุว่า รัฐบาลสามารถระบายขายได้โดยไม่ต้องขอ ป.ป.ช.เพราะไม่ใช่ของกลาง และกระทรวงพาณิชย์เตรียมจะพิจารณาเปิดประมูลขายข้าวขาวไม่เกิน 2 แสนตันในสัปดาห์หน้า
กสทช.แจงใช้งบ
นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ได้ส่งข้อมูลการใช้งบประมาณประจำปีให้กับนายกรัฐมนตรี เพื่อตอบกระทู้ของสมาชิกสภานิติบัญญัติแห่งชาติ (สนช.) เรื่องการใช้งบประมาณของ กสทช. รวมทั้งข้อมูลการใช้งบประมาณดูงานต่างประเทศ หลังสำนักงานการตรวจเงินแผ่นดิน (สตง.) ตรวจพบว่า ในปี 2556 กสทช.มีการใช้จ่ายงบประมาณมากเกินจำเป็น ไม่สอดคล้องกับภาวะเศรษฐกิจของประเทศ โดย กสทช.ได้เสนอแนวทางการปรับใช้งบประมาณใหม่ ให้ต้องผ่านการพิจารณาของสภา เพื่อให้การตรวจสอบและทำให้ทุกหน่วยงานมีความเข้าใจตรงกันไปก่อนหน้าแล้ว